Szíriáról és Ukrajnáról egyeztetett az orosz és az amerikai külügyminiszter
Lavrov szerint Amerikának arra kellene rábírnia Ukrajnát, hogy tartózkodjon a „provokációktól”.
A terroristák elleni koordináció lehetőségeiről, az aleppói és az ukrajnai helyzetről egyeztetett az orosz és az amerikai külügyminiszter szerdán. A beszélgetést John Kerry kezdeményezte.

Az orosz külügy tájékoztatása szerint egyeztettek arról is, hogyan különítsék el a szíriai ellenék Amerika által támogatott részét az őket fedezékül használó terrorcsoportoktól. Szergej Lavrov arra kérte az Egyesült Államokat, hogy vesse latba az ukrán kormányra gyakorolt befolyását annak érdekében, hogy „Ukrajna kerülje a provokációkat, kezdjen párbeszédet a Donyeck-medencéről és hajtsa végre a minszki megállapodásokat”.

Lavrov és Kerry ezúttal telefonon egyeztetett, pénteken Genfben személyesen is találkoznak majd. (MTI)
Külföld